Flere brugerkonti – Sony Xperia E5 support (Denmark)
Enheden understøtter flere brugerkonti, så forskellige brugere kan logge på enheden separat og anvende den. Konti med flere brugere er en god idé, når f.eks. forskellige familie- eller gruppemedlemmer ofte deler den samme enhed. Brugere kan have forskellige startskærme, baggrunde og almindelige indstillinger samt separat adgang til apps og hukommelseslager for filer, f.eks. musik og fotos.
Hvis der er nogen, der bare skal bruge din enhed midlertidigt, kan du skifte enheden til gæstetilstand og aktivere en gæstekonto for den pågældende bruger. I gæstetilstand starter enheden som et nyinstalleret system, der kun indeholder de forudinstallerede apps. Når din gæst er færdig med at bruge enheden, kan du slette sessionen, så den næste gæst kan starte forfra.
Den bruger, som anvender enheden første gang, bliver enhedens ejer. Ejeren er administratoren eller den primære bruger. Ejerkontoen kan ikke slettes, men ejeren kan slette yderligere brugerkonti. Du kan højst tilføje tre almindelige brugerkonti. Gæstekontoen er forudinstalleret og kan ikke slettes.
Nogle funktioner er kun tilgængelige for ejeren. Det er f.eks. kun ejeren, der kan få adgang til det eksterne SD-kort.
Anvendelse af konti med flere brugere
Sådan tilføjer du en almindelig brugerkonto
Kontrollér, at du er logget på som ejer, dvs. den bruger, som har konfigureret enheden første gang.
Søg efter og tap på Indstillinger > Brugere > Tilføj bruger.
Tap på KONFIGURER NU. Skærmlåsene og et ikon, der repræsenterer den nye bruger, der er tilføjet for nylig, vises i øverste højre hjørne.
Lås skærmen op ved at stryge mod venstre eller opad.
Følg instruktionerne på skærmen for at konfigurere en konto til brugeren.
Hvis den person, der skal bruge den nye konto, selv vil konfigurere kontoen, men ikke er til stede på det pågældende tidspunkt, kan du tappe på IKKE NU i trin 5. Når brugeren er klar, kan vedkommende vælge Brugere under Indstillinger og se den nye konto, der vises som Ny bruger. Tap blot på kontoen, og følg instruktionerne for at afslutte konfigurationen.
Du kan også tilføje en almindelig brugerkonto fra statuslinjen fra en hvilken som helst skærm. Du skal bare trække statuslinjen nedad med to fingre og tappe på brugerikonet og derefter tappe på Tilføj bruger.
Sådan tillader du, at en hyppig bruger foretager telefonopkald og bruger sms
Tap på ud for navnet på den relevante bruger, træk derefter skyderen ud for Aktivér telefonopkald og sms til højre.